Λίντσεϊ Ρόουζ

Ο Λίντσεϊ Ρόουζ (γενν. 8 Φεβρουαρίου 1992) είναι διεθνής επαγγελματίας ποδοσφαιριστής από τον Μαυρίκιο, γεννημένος στη Γαλλία, ο οποίος αγωνίζεται ως κεντρικός αμυντικός για τον Άρη Θεσσαλονίκης.Ανακοινώθηκε επίσημα ο Ρόουζ από τον Άρη

Ο Ρόουζ είναι κάτοχος διπλής υπηκοότητας καθώς ο πατέρας του είναι από τον Μαυρίκιο και η μητέρα του από τη Γαλλία.Resilient Rose blooms with Mauritius

 Καριέρα σε συλλόγους 

 Γαλλικοί σύλλογοι 
Ξεκίνησε τη σταδιοδρομία του το 1998 από την πατρίδα του στην ΚΠΜ Ρενς. Ύστερα από τρία χρόνια εκεί εντάχθηκε στην επαγγελματική ομάδα Σταντ Ρενναί. Αφού πέρασε εννέα χρόνια στην ακαδημία του συλλόγου, αποδεσμεύτηκε χωρίς να του προσφερθεί επαγγελματικό συμβόλαιο. Λίγο αργότερα υπέγραψε με τη Σταντ Λαβαλουά της Λιγκ 2, όπου αγωνίστηκε πολλές φορές με τη δεύτερη ομάδα του συλλόγου στο Σαμπιονά Νασιονάλ 3.

Έκανε το επαγγελματικό ντεμπούτο του στις 9 Απριλίου 2010, σε έναν αγώνα πρωταθλήματος εναντίον της Σατορού. Στις 21 Μαΐου 2010 υπέγραψε το πρώτο επαγγελματικό συμβόλαιο του με τη Λαβαλουά, διάρκειας τριών ετών.

Στις 17 Ιουλίου 2014, μετά από 1,5 σεζόν με τη Βαλανσιέν της Λιγκ 1, υπέγραψε τετραετές συμβόλαιο με την Ολιμπίκ Λυών πριν από τη σεζόν 2014–15.

 Άρης (1η θητεία) 
Στις 24 Ιανουαρίου 2019, η Λοριάν έδωσε τον Ρόουζ με εξάμηνο δανεισμό στον Άρη. Στις 3 Μαρτίου 2019 σημείωσε το πρώτο του γκολ για την ομάδα, στην εντός έδρας νίκη με 2–0 επί της ΑΕΚ, στη «μάχη» για το εισιτήριο του Γιουρόπα Λιγκ. Στις 31 Μαρτίου 2019 σκόραρε στην εντός έδρας νίκη με 3–1 επί του ΟΦΗ.

Στις 29 Ιουνίου 2019 ο Άρης ανακοίνωσε τη μόνιμη μεταγραφή του με τριετές συμβόλαιο.

Στις 26 Ιανουαρίου του 2021 σκόραρε με κεφαλιά στην εντός έδρας νίκη απέναντι στη Λάρισα και χάρισε στην ομάδα του ένα πολύτιμο τρίποντο.

 Λέγκια Βαρσοβίας 
Τον Ιούλιο του 2021 μετεγγράφηκε στην πολωνική Λέγκια Βαρσοβίας, υποστηρίζοντας, ωστόσο, ότι κάποια στιγμή στο μέλλον θα επιστρέψει στον Άρη.

 Άρης (2η θητεία) 
Στις 4 Ιανουαρίου 2024, ο Ρόουζ επέστρεψε στον Άρη καθώς υπέγραψε νέο συμβόλαιο διάρκειας 2,5 ετών.Επίσημο: Επέστρεψε στον Άρη ο Ρόουζ
Στις 5 Οκτωβρίου 2024, στον αγώνα Άρης- Λαμία 2-0, ο Ρόουζ συμπλήρωσε 100 αγώνες με τη φανέλα του Άρη σε αγώνες της Σούπερ Λιγκ.Στο κλαμπ των… 100ρηδων και ο Ρόουζ

 Διεθνής σταδιοδρομία 
Η πρώτη διεθνής εμπειρία του Ρόουζ ήρθε με την Εθνική Μαυρίκιου Κ-17 το 2008, παίζοντας σε αρκετούς αγώνες με την ομάδα σε διάφορες διοργανώσεις. Σύντομα κλήθηκε στην Εθνική Γαλλίας Κ-18 και ένα χρόνο αργότερα στην Εθνική Γαλλίας Κ-19. Επιδίωκε να παίξει με την Εθνική Γαλλίας σε διεθνές επίπεδο, αλλά δήλωσε ότι είναι σίγουρα ανοιχτός στο να παίζει με την Εθνική Μαυρίκιου, εάν δεν υλοποιηθεί η πρώτη περίπτωση.

Τον Οκτώβριο του 2017 δεσμεύτηκε με την Εθνική Μαυρίκιου. Κλήθηκε για τον φιλικό αγώνα εναντίον της Ισημερινής Γουινέας στις 8 Οκτωβρίου, αλλά δε συμμετείχε λόγω τραυματισμού. Ωστόσο, έκανε το ντεμπούτο του για τον Μαυρίκιο σε μία φιλική νίκη με 1–0 επί του Μακάο στις 22 Μαρτίου 2018.

Στις 11 Ιουνίου 2024, ο Ρόουζ αγωνίστηκε με την εθνική ομάδα του Μαυρικίου κόντρα στην Εθνική Εσουατίνι για τα προκριματικά του Παγκοσμίου Κυπέλλου του 2026, με τον Μαυρίκιο να επικρατεί με σκορ 2-1. Ο Ρόουζ φόρεσε το περιβραχιόνιο του αρχηγού του αντιπροσωπευτικού συγκροτήματος της χώρας του, αγωνίστηκε όλο τον αγώνα, σκοράροντας μάλιστα με κεφαλιά στο 43ο λεπτό, το νικητήριο τέρμα της ομάδας του.Βασικός, αρχηγός και σκόρερ ο Ρόουζ στη νίκη του Μαυρικίου (video)Ενδεκάδα, captain και… σκόρερ ο Ρόουζ (vid) Αυτή η νίκη έχει ιστορική σημασία για τον Μαυρίκιο καθώς ήταν η πρώτη μετά από 21 ολόκληρα χρόνια.Bru: Things are looking up for Mauritius

 Παραπομπές 

 Εξωτερικοί σύνδεσμοι 



 Προφίλ στο Transfermarkt.com

Κατηγορία:Μαυρικιανοί ποδοσφαιριστές
Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Μαυρίκιου U17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας Κ21
Κατηγορία:Ποδοσφαιριστές Εθνικής Μαυρίκιου
Κατηγορία:Ποδοσφαιριστές Σταντ Λαβαλουά
Κατηγορία:Ποδοσφαιριστές Λιγκ 2
Κατηγορία:Ποδοσφαιριστές Βαλανσιέν ΦΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές ΣΚ Μπαστιά
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Λέγκια Βαρσοβίας
Κατηγορία:Ποδοσφαιριστές Εκστρακλάσα
Κατηγορία:Ξένοι ποδοσφαιριστές στην Πολωνία